Der er masser af platte vittigheder på programmet, når Ib Grønbech serverer nordjyske jokes på folkemødet.

Folkemødet på Bornholm, der er begyndt torsdag, er først og fremmest en politisk festival, men det betyder ikke, at der ikke er plads til at trække på smilebåndet. TV2-regionerne har i samarbejde med netmediet Altinget stykket programmet for Folkescenen sammen, og her bliver der masser af samtaler om og med humor. I den forbindelse har TV2-regionerne også indsamlet landsdelens bedste jokes og fået kendte personligheder til at læse dem op. Det sker som en del af et stort Joke Battle-spil, som man kan hygge sig med, mens man skal have pauserne mellem samtalerne på scenen til at gå. Nordjydernes bedste - eller måske platteste, døm selv - jokes bliver læst op af Ib Grønbech. Du kan se videoen øverst i artiklen.